ทยอยเก็บ 3 หุ้นพื้นฐานดี อัพไซด์เกิน 15%
บล.ซีไอเอ็มบี (ประเทศไทย) แนะนำทยอยลงทุนใน INTUCH-EPG-SCC ซึ่งมีอัพไซด์เกิน 15% เป็นหุ้นพื้นฐานดีที่ บล.ซีไอเอ็มบี (ประเทศไทย) แนะ "ซื้อ" โดยมองว่าแนวโน้มกำไรปีนี้-ปีหน้าจะเติบโตโดดเด่น
28 ก.ย. 2558

บริษัทหลักทรัพย์ ซีไอเอ็มบี (ประเทศไทย) จำกัด ระบุในบทวิเคราะห์ (28 ก.ย.) ว่า ฝ่ายวิเคราะห์ได้ทำการสำรวจหุ้นในการศึกษาจำนวน 102 บริษัท โดยใช้เกณฑ์หลัก 4 ข้อ คือ
1) ราคาปรับตัวลดลงแรงกว่า 8% ในช่วง 1 เดือนที่ผ่านมา เทียบกับตลาดที่ปรับลดลง 2.6%
2) เข้าเกณฑ์ราคาหุ้นถูกขายมากเกินไป (oversold) คือ มี RSI &lt; 35
3) มี upside จากราคาเป้าหมายเกินกว่า 15%
4) เป็นหุ้นพื้นฐานดีที่ทาง บล.ซีไอเอ็มบี (ประเทศไทย) แนะนำ “ซื้อ” และมีแนวโน้มผลกำไรในปีนี้และปีหน้าเติบโตโดดเด่น
 
ทั้งนี้จะพบหุ้นที่เข้าเกณฑ์อยู่ 3 บริษัทที่ แนะนำทยอยลงทุนในช่วงที่ตลาดมีความผันผวนมาก ประกอบไปด้วย
บริษัท อินทัช โฮลดิ้งส์ จำกัด (มหาชน) หรือ INTUCH (มี upside 16% จากราคาเป้าหมายที่ 86 บาท, RSI 34.33) ,
บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG (มี upside 29% จากราคาเป้าหมายที่ 10.80 บาท, RSI 32.69)
บริษัท ปูนซิเมนต์ไทย จำกัด(มหาชน) หรือ SCC (มี upside 41% จากราคาเป้าหมายที่ 659 บาท, RSI 33.89)
 
อนึ่ง ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน